Δελτίο Τύπου

**Η ΠΑΝΑΓΙΑ ΤΩΝ ΠΑΡΙΣΙΩΝ**

του **Βίκτωρος Ουγκώ**

σε διασκευή - σκηνοθεσία **Πασχάλη Αραμπατζή**

επιστρέφει στο **METROPOLITAN**: **The Urban Theater**

από τις **13 Οκτωβρίου**!

Μετά από τα **αλλεπάλληλα sold-out** της προηγούμενης σεζόν και τη βράβευσή της ως **«Καλύτερη Παιδική Παράσταση για το 2024»** στα 13α Θεατρικά Βραβεία Θεσσαλονίκης, **«Η ΠΑΝΑΓΙΑ ΤΩΝ ΠΑΡΙΣΙΩΝ»** του **Βίκτωρος Ουγκώ** σε διασκευή-σκηνοθεσία **Πασχάλη Αραμπατζή**, επιστρέφει στο **METROPOLITAN: The Urban Theater** με νέο κύκλο παραστάσεων από την **Κυριακή 13 Οκτωβρίου**! Ετοιμαστείτε για ένα **φαντασμαγορικό Rock Musical** που θα καθηλώσει μικρούς και μεγάλους!

«Η ΠΑΝΑΓΙΑ ΤΩΝ ΠΑΡΙΣΙΩΝ» είναι ένα από τα πιο πολυδιαβασμένα, αγαπημένα και διαχρονικά έργα του Βίκτωρος Ουγκώ, που μιλά για την αγάπη, τη φιλία, την ηθική, την ενσυναίσθηση, την αξία της διαφορετικότητας και τη δύναμη της αποδοχής της, καταγγέλλοντας τις αυθαιρεσίες της εξουσίας και τις κοινωνικές διακρίσεις.

Πρωταγωνιστής του έργου είναι ο περίφημος καθεδρικός ναός της Παναγίας των Παρισίων, στη σκιά του οποίου διαδραματίζεται η ιστορία του δύσμορφου κωδωνοκρούστη Κουασιμόδου, της όμορφης τσιγγάνας Εσμεράλδας και των υπόλοιπων ηρώων, που έχουν ζωγραφιστεί με εξαίσιες πινελιές από τη φλογερή και συνάμα χαριτωμένη πένα του μεγάλου συγγραφέα. Πρόκειται για μια ιστορία που περιγράφει τα κακώς κείμενα του Μεσαίωνα και αγγίζει έννοιες πανανθρώπινες, οι οποίες θυμίζουν τη σκληρότητα και τη βία της σημερινής εποχής.

Με απόλυτο σεβασμό στο κλασικό μυθιστόρημα του Ουγκώ και μέσα από μια σύγχρονη και φρέσκια ματιά, η παραγωγή της **Παιδικής Σκηνής Θεσσαλονίκης**, γεμάτη χιούμορ, μουσική, τραγούδι και χορό, είναι μια παράσταση για όλη την οικογένεια που θα αγαπηθεί, θα εμπνεύσει και θα σαγηνεύσει το ενδιαφέρον όσων αγαπούν το ποιοτικό παιδικό θέατρο.

**Trailer:**

**ΤΑΥΤΟΤΗΤΑ ΠΑΡΑΣΤΑΣΗΣ**

Διασκευή - Σκηνοθεσία: **Πασχάλης Αραμπατζής**

Μουσική - Στίχοι: **Αίσωνας**

Χορογραφίες: **Δημήτρης Μέξης**

Σκηνικά: **Χαρά Τσουβαλά**

Κοστούμια – Μάσκες - Props: **Κατερίνα Καραογλάνη**

Φωτισμοί: **Αντώνης Διρχαλίδης**

Γραφιστικός σχεδιασμός: **Playwalk**

Φωτογραφίες & Βίντεο: **Karen Gkiounasian**

Τεχνικοί σύμβουλοι σκηνικού: **Ηλίας Παπαλεξανδρίδης** - **Κώστας Γεράσης**

Κατασκευή σκηνικού: **FERKONAL**

Συνεργαζόμενο κομμωτήριο: **Artisan hair & beauty studio**

Εκτέλεση ήχου & φώτων: **Αλέξανδρος Σαραφόπουλος**

Επικοινωνία: **Λία Κεσοπούλου**

Παραγωγή: **Παιδική Σκηνή Θεσσαλονίκης**

**ΠΑΙΖΟΥΝ: Τάσος Ταλιανίδης, Στέλιος Ζαφειρίου, Δήμητρα Θεοδουλίδου, Βασίλης Βακάλης, Κατερίνα Γανδά, Ντίνος Φραγκούλης, Ελένη Βουγιατζή, Ειρήνη Ηροδότου, Ευγένιος Κοψαχείλης**

**ΠΛΗΡΟΦΟΡΙΕΣ**

**Χώρος:** Metropolitan: The Urban Theater, Βασ. Όλγας 65 & Φλέμινγκ 2, Θεσσαλονίκη

**Ημέρες & ώρες παραστάσεων**: Από τις 13 Οκτωβρίου έως τις 10 Νοεμβρίου 2024, κάθε Κυριακή στις 11:30 και καθημερινές για σχολεία

**Τιμές εισιτηρίων**: Α’ Ζώνη: **15 ευρώ** | Β’ Ζώνη: **12 ευρώ**

**Αγορά εισιτηρίων:** <https://www.more.com/theater/children/panagia-twn-parisiwn/> & καθημερινά από το ταμείο του θεάτρου

**Τηλέφωνο κρατήσεων:** 2311 284 773

**Parking:** Ιδιωτικοί χώροι parking πλησίον του θεάτρου

**Σας ενδιαφέρει:**

* Το θέατρο Metropolitan είναι προσβάσιμο σε αναπηρικά αμαξίδια.
* Δεν επιτρέπεται η είσοδος στο θέατρο μετά την έναρξη της παράστασης.

**Περισσότερα:**

**Website Παιδικής Σκηνής Θεσσαλονίκης**: <https://www.paidikiskini.gr/>

**Facebook page Παιδικής Σκηνής Θεσσαλονίκης**: <https://www.facebook.com/paidikes.parastaseis>

**Instagram profile Παιδικής Σκηνής Θεσσαλονίκης**: <https://www.instagram.com/paidikiskiniskg/>